ddrg/super_eurlex huggingface dataset:
Úradný vestník L 293 , 31/10/1998 S. 0049 - 0049



Nariadenie Komisie (ES) č. 2365/98 z 30. októbra 1998, ktorým sa mení a dopĺňa nariadenie (ES) č. 1445/95 o pravidlách použitia dovozných a vývozných povolení v sektore hovädzieho mäsa KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) 805/68 z 27. júna 1968 o spoločnom organizovaní trhu s hovädzím a teľacím mäsom [1], naposledy zmenené a doplnené nariadením (ES) 1633/98 [2], najmä na jeho článok 9 ods. 2, keďže nariadenie Komisie (ES) 1445/95 z 26. júna 1995 o pravidlách použitia dovozných a vývozných povolení v sektore hovädzieho a teľacieho mäsa, ktorým sa zároveň zrušuje nariadenie (EHS) 2377/80 [3], naposledy zmenené a doplnené nariadením (ES) 759/98 [4], v článku 12 ustanovuje podrobné pravidlá na povolenia na niektoré výrobky určené na vývoz do Kanady; keďže tieto pravidlá si vyžadujú najmä mesačné podávanie žiadostí a poskytovanie vývozných povolení, keďže skúsenosti ukazujú, že takýto periodický systém už nie je potrebný, keďže nariadenie (ES) 1445/95 by sa v súvislosti s tým malo zmeniť a doplniť; keďže opatrenia ustanovené v tomto nariadení sú v súlade so stanoviskom Riadiaceho výboru pre hovädzie a teľacie mäso, PRIJALA TOTO NARIADENIE: Článok 1 Článok 12a nariadenia (ES) 1445/95 sa mení a dopĺňa takto: 1. Odsek 6 sa vypúšťa. 2. Odsek 7 sa nahrádza takto: "7. Členské štáty pošlú Komisii najneskôr do troch pracovných dní po podaní žiadostí o povolenia zoznam žiadateľov a množstiev výrobkov, na ktoré žiadali povolenia."; 3. Odsek 8 sa nahrádza takto: "8. Ak sú množstvá, na ktoré sa žiadali povolenia, vyššie než množstvá, ktoré sú k dispozícii, Komisia stanoví jednotné percento prijatia vzťahujúce sa na požadované množstvá."; 4. Odsek 9 sa nahrádza takto: "9. Povolenia sa vydávajú desiaty pracovný deň odo dňa podania žiadostí." Článok 2 Toto nariadenie nadobúda účinnosť v deň jeho uverejnenia v Úradnom vestníku Európskych spoločenstiev. Bude sa uplatňovať od 1. novembra 1998. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 30. októbra 1998 Za Komisiu Franz Fischler člen Komisie [1] Ú. v. ES L 148, 28.6.1968, s. 24. [2] Ú. v. ES L 210, 28.7.1995, s. 17. [3] Ú. v. ES L 143, 27.6.1995, s. 35. [4] Ú. v. ES L 105, 4.4.1998, s. 7. --------------------------------------------------
Úradný vestník L 256 , 18/09/1998 S. 0010 - 0010



Nariadenie Komisie (ES) č. 1983/98 zo 17. septembra 1998, ktoré mení a dopĺňa nariadenie (EHS) č. 2273/93 ustanovujúce intervenčné centrá obilnín KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 1766/92 z 30. júna 1992 o spoločnom organizovaní trhu s obilninami [1], naposledy zmeneným a doplneným nariadením Komisie (ES) č. 923/96 [2], najmä na jeho článok 5, keďže intervenčné centrá sú ustanovené v prílohe k nariadeniu Rady (EHS) č. 2273/93 [3], naposledy zmeneným a doplneným nariadením (ES) č. 1877/97 [4]; keďže niektoré členské štáty požiadali o zmenu a doplnenie tejto prílohy; keďže na tieto požiadavky by sa malo pristúpiť; keďže opatrenia ustanovené v tomto nariadení sú v súlade so stanoviskom Riadiaceho výboru pre obilniny, PRIJALA TOTO NARIADENIE: Článok 1 Príloha k nariadeniu (EHS) č. 2273/93 sa mení a dopĺňa takto: 1. v sekcii "Francúzsko" sú tieto zmeny a doplnky: Departementy | Zrušené centrá | Pridané centrá | Aube | Thennelières (jačmeň) Thennelières (kukurica) Nogent-sur-Seine (tvrdá pšenica) | Châtres (jačmeň) Roncenay (kukurica) Luyères (jačmeň) | Creuse | La Souterraine (jačmeň) | | Allier | | Tréteau (kukurica) | Loire | Feurs (pšenica) | | Rhône | | Lyon (kukurica) | Tarn-et-Garonne | Valence d’ Agen (pšenica) | Malause (kukurica) | Aude | Trèbes (jačmeň) | Castelnaudary (cirok) | 2. v sekcii "Rakúsko": - centrum "Absdorf-Hippersdorf" na "Absdorf", - centrum "Palterndorf-Dobermannsdorf" na "Dobermannsdorf" - centrum "Siebenbrunn-Leopoldsdorf" na "Untersiebenbrunn"; 3. v sekcii "Fínsko" centrum "Mustio" na "Mustio-kirkeniemi". Článok 2 Toto nariadenie nadobúda účinnosť tretí deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 17. septembra 1998 Za Komisiu Franz Fischler člen Komisie [1] Ú. v. ES L 181, 1.7.1992, s. 21. [2] Ú. v. ES L 126, 24.5.1996, s. 37. [3] Ú. v. ES L 207, 18.8.1993, s. 1. [4] Ú. v. ES L 265, 27.9. 1997, s. 33. --------------------------------------------------
Úradný vestník L 270 , 07/10/1998 S. 0009 - 0009



Nariadenie Komisie (ES) č. 2140/98 zo 6. októbra 1998, ktorým sa mení a dopĺňa nariadenie (EHS) č. 1014/90 stanovujúce podrobné vykonávacie pravidlá na definovanie, opis a uvádzanie liehovín KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 1576/89 z 29. mája 1989 určujúce všeobecné pravidlá ohľadne definície, opisu a balenia liehovín [1], ktoré bolo naposledy zmenené a doplnené Aktom o pristúpení Rakúska, Fínska a Švédska, a to predovšetkým so zreteľom na jeho článok 6, keďže nariadenie Komisie (EHS) č. 1014/90 [2], naposledy zmenené a doplnené nariadením (ES) č. 2523/97 [3], určuje podrobné vykonávacie pravidlá na definovanie, opis a balenie liehovín, a keďže tradičný nápoj Bierbrand alebo eau de vie de bière, či už je v súlade s národnými tradíciami sladený alebo nesladený, sa má chrániť pred nekalou konkurenciou a udržať si úroveň vysokej kvality, použitie tohto termínu by sa malo obmedziť na liehoviny definované v tomto nariadení; nakoľko opatrenia zabezpečené v tomto nariadení sú v súlade s názorom vykonávacieho Výboru pre liehoviny, PRIJALA TOTO NARIADENIE: Článok 1 Nasledujúci bod 13 sa pridá do prílohy k nariadeniu (EHS) č. 1014/90: "13. Bierbrand alebo eau de vie de bière: liehovina: - získavaná výlučne priamou destiláciou z čerstvého piva, pričom množstvo etylalkoholu je menej ako 86 % a tento destilát má organoleptické vlastnosti pochádzajúce z piva, - s koncentráciou etylalkoholu najmenej 38 %, ak je určená na ľudskú spotrebu v spoločenstve." Článok 2 Toto nariadenia nadobúda účinnosť na tretí deň po jeho zverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 6. októbra 1998 Za Komisiu Franz Fischler člen Komisie [1] Ú. v. ES L 160, 12.6.1989, s. 1. [2] Ú. v. ES L 105, 25.4.1990, s. 9. [3] Ú. v. ES L 346, 17.12.1997, s. 46. --------------------------------------------------
31998R0497
3.3.1998 ÚRADNÝ VESTNÍK EURÓPSKYCH SPOLOČENSTIEV L 62/21
NARIADENIE KOMISIE (ES) č. 497/98
z 27. februára 1998
o zatriedení niektorých tovarov do kombinovanej nomenklatúry
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (EHS) č. 2658/87 (1) o colnej
a štatistickej nomenklatúr e a o Spoločnom colnom sadzobníku
vznenínariadeniaKomisie(ES)č.2509/97(2),najmänajehočlá-
nok 9,keďže na zabezpečenie jednotného uplatňovania kombinovanej
nomenklatúry v prílohe uvedeného nariadenia je potrebné prijaťopatrenia na zatrieďovanie tovarov uvedených v prílohe tohtonariadenia;
keďže nariadenie (EHS) č. 2658/87 stanovilo všeobecné pravidlá
pre výklad kombinovanej nomenklatúry a tieto pravidlá sa taki-sto uplatňujú pre každú inú nomenklatúru, ktorá je úplne alebosčasti na nej založená alebo ktorá k nej pridáva ďalšie triedeniea ktorá je vytvorená osobitnými ustanoveniami spoločenstvazpohľaduuplatňovaniasadzobnýchaleboinýchopatrenísúvisia-cich s predajom tovarov;
keďže podľa uvedených všeobecných pravidiel tovar uvedený
v stĺpci 1 tabuľky v prílohe tohto nariadenia musí byť zatrieďo-vaný v rámci príslušného kódu KN uvedeného v stĺpci 2na základe odôvodnenia uvedeného v stĺpci 3;
keďže sa držiteľ môže naďalej odvolávať na záväzné informácie
vydávanécolnýmiorgánmičlenskýchštátovvsúvislostisozatrie-ďovaním tovarov do kombinovanej nomenklatúry, ktoré nie súv súlade s týmto nariadením, podľa ustanovení článku 12 (6)nariadeniaRady(EHS)č.2913/92z12.októbra1992ustanovu-júcom Colný kódex spoločenstva (
3), v lehote troch mesiacov;
keďže Sekcia pre colnú a štatistickú nomenklatúru Výboru precolný kódex nevydala svoje stanovisko v lehote stanovenej jejpredsedom,
PRIJALA TOTO NARIADENIE:
Článok 1
Tovar uvedený v stĺpc i 1 v priloženej tabuľke sa teraz zatrieďuje
vrámcikombinovanejnomenklatúrypodľapríslušnéhokóduKNuvedeného v stĺpci 2 uvedenej tabuľky.
Článok 2
Na záväzné informácie o nomenklatúrnom zatriedení tovaruvydávanécolnýmiorgánmičlenskýchštátov,ktoréniesúvsúlades právami stanovenými týmto nariadením je možné sa odvolávaťpodľa ustanovení článku 12 (6) nariadenia (EHS) č. 2913/92v lehote 3 mesiacov.
Článok 3
Totonariadenienadobudneúčinnosť21.deňodjehozverejneniavÚradnom vestníku Európskych spoločenstiev.
Toto nariadenie je záväzné vo svojej celistvosti a je priamo uplatniteľné vo všetkých členských
štátoch.
V Bruseli 27. februára 1998
Za Komisiu
Mario MONTI
člen Komisie
(1) Ú. v. ES L 256, 7.9.1987, s. 1.
(2) Ú. v. ES L 345, 16.12.1997, s. 44. (3) Ú. v. ES L 302, 19.10.1992, s. 1.460 SK Úradný vestník Európskej únie 02/zv. 8
PRÍLOHA
OpisZatriedenie
(kód KN)Odôvodnenie
(1) (2) (3)
Zmes brómmetánu (67 % hmotnosti) a chlór-
pikrínu (33 % hmotnosti) používaná na zady-movanie pôdy pre priesady.3808 10 90 Zatriedeniepodľavšeobecnýchpravidiel1a6
pre výklad kombinovanej nomenklatúry,poznámky 1a)(2) ku kapitole 38 a zneniakódov KN 3808, 3808 10 a 3808 10 9002/zv. 8 SK Úradný vestník Európskej únie 461
Úradný vestník L 203 , 21/07/1998 S. 0005 - 0005



Nariadenie Komisie (ES) č. 1563/98 z 20. júla 1998, ktorým sa mení a dopĺňa nariadenie (ES) č. 956/97 stanovujúce podrobné pravidlá na uplatňovanie nariadenia Rady (ES) č. 2201/96, pokiaľ ide o zvláštne opatrenia uplatniteľné na spracovanú špargľu KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 2201/96 z 28. októbra 1996 o spoločnej organizácii trhu so spracovanými výrobkami z ovocia a zeleniny [1], zmenené a doplnené nariadením (ES) č. 2199/97 [2], a najmä na jeho článok 10 ods. 4, keďže nariadenie Komisie (ES) č. 956/97 [3] stanovuje, že reprezentatívne združenia majú predložiť programy zvláštnych opatrení do 30. júna 1998; keďže je potrebný dlhší čas na vytvorenie týchto reprezentatívnych združení podľa článku 1 písm. a) príslušného nariadenia, ako bolo stanovené; keďže je preto nevyhnutné, aby bol tento čas predĺžený o jeden rok s cieľom umožniť uplatňovanie tohto nariadenia; keďže opatrenia stanovené v tomto nariadení sú v súlade so stanoviskom Riadiaceho výboru pre spracované výrobky z ovocia a zeleniny, PRIJALA TOTO NARIADENIE: Článok 1 V článku 1 písm. b) nariadenia (ES) č. 956/97 sa "30. jún 1998" nahrádza za "30. jún 1999". Článok 2 Toto nariadenie nadobúda účinnosť siedmy deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 20. júla 1998 Za Komisiu Franz Fischler člen Komisie [1] Ú. v. ES L 297, 21.11.1996, s. 29. [2] Ú. v. ES L 303, 6.11.1997, s. 1. [3] Ú. v. ES L 139, 30.5.1997, s. 10. --------------------------------------------------
Úradný vestník L 028 , 04/02/1998 S. 0003 - 0003



Nariadenie Komisie (ES) č. 280/98 z 3. februára 1998 zrušujúce časti z určitých ustanovení nariadenia Rady (ES) č. 2597/97 stanovujúcich dodatočné pravidlá o spoločnej organizácii trhu s mliekom a mliečnymi výrobkami, pokiaľ ide o mlieko na pitie vyprodukované vo Fínsku a Švédsku KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na Akt o pristúpení Rakúska, Fínska a Švédska a najmä jeho článok 149 (1), (1) keďže nariadenie Rady (ES) č. 2596/97 [1] rozširuje obdobie, počas ktorého sa môžu prijímať prechodné opatrenia na uľahčenie prechodu od opatrení uplatňujúcich sa v Rakúsku, Fínsku a Švédsku v čase pristúpenia k tým, ktoré vyplývajú z uplatnenia spoločných organizácií trhu; keďže ide o požiadavky na obsah tuku v mlieku na pitie vyprodukovaného vo Fínsku a Švédsku, toto obdobie sa predĺžilo do 31. decembra 1999; (2) keďže, podľa Aktu o pristúpení, Fínsko a Švédsko majú zrušujúce časti z požiadaviek na obsah tuku v mlieku na pitie stanovený nariadením rady (EHS) č. 1411/71 [2], ktoré bolo zrušené a nahradené od 1. januára 1998 nariadením (ES) č. 2597/97 [3]; keďže táto derogácia uplynie dňa 31. decembra 1997; keďže vzhľadom k osobitnej situácii príslušných členských štátov a rozsahu požadovaných úprav, táto derogácia by sa mala dočasne predĺžiť, aby sa im umožnilo prispôsobiť sa opatreniam platným v zvyšnej časti spoločenstva; (3) keďže opatrenia ustanovené v tomto nariadení sú v súlade so stanoviskom Riadiaceho výboru pre mlieko a mliečne výrobky, PRIJALA TOTO NARIADENIE: Článok 1 Bez ohľadu na článok 3 (1) nariadenia (ES) č. 2597/97, požiadavky na obsah tuku sa nebudú uplatňovať na mlieko na pitie vyprodukované vo Fínsku a Švédsku v období medzi 1. januárom 1998 a 31. decembrom 1999. Mlieko na pitie vyprodukované v týchto dvoch členských štátoch a na ktoré sa vzťahuje toto zrušenie sa smie uviesť na trh iba v krajine produkcie alebo sa môže vyvážať do tretej krajiny. Článok 2 Toto nariadenie nadobudne účinnosť siedmy deň po jeho uverejnení v Úradnom vestníku Európskych spoločenstiev. Uplatňuje sa od 1. januára 1998. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 3. februára 1999 Za Komisiu Franz Fischler člen Komisie [1] Ú. v. ES L 351, 23.12.1997, s. 12. [2] Ú. v. ES L 148, 3.7.1971, s. 4. [3] Ú. v. ES L 351, 23.12.1997, s. 13. --------------------------------------------------
Úradný vestník L 188 , 02/07/1998 S. 0025 - 0025



Nariadenie Komisie (ES) č. 1406/98 z 1. júla 1998, ktorým sa rušia opatrenia uvedené v článku 1 nariadenia Rady (ES) č. 703/98 pozastavujúceho koncesie uvedené v nariadení (ES) č. 3066/95, ktorým sa zavádzajú určité koncesie vo forme colných kvót spoločenstva na určité poľnohospodárske výrobky a ktorým sa zavádza, ako autonómne a prechodné opatrenie, úprava určitých poľnohospodárskych koncesií uvedených v Európskych dohodách, aby sa zohľadnila dohoda o poľnohospodárstve uzavretá počas mnohostranných obchodných rokovaní Uruguajského kola EURÓPSKA KOMISIA, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 703/98 zo 17. marca 1998, ktorým sa pozastavujú určité koncesie uvedené v nariadení (ES) č. 3066/95, ktorým sa zavádzajú určité koncesie vo forme colných kvót spoločenstva na určité poľnohospodárske výrobky a ktorým sa zavádza, ako autonómne a prechodné opatrenie, úprava určitých poľnohospodárskych koncesií uvedených v Európskych dohodách, aby sa zohľadnila dohoda o poľnohospodárstve uzavretá počas mnohostranných obchodných rokovaní Uruguajského kola [1], najmä na jeho článok 2, keďže nariadenie Rady (ES) č. 3066/95 [2], naposledy zmenené a doplnené nariadením (ES) č. 1595/97 [3], zavádza určité koncesie vo forme colných kvót spoločenstva na poľnohospodárske výrobky, ako autonómne a prechodné opatrenie, úpravy určitých poľnohospodárskych koncesií uvedených v Európskych dohodách, aby sa zohľadnila dohoda o poľnohospodárstve uzavretá počas mnohostranných obchodných rokovaní Uruguajského kola; keďže nariadením (ES) č. 703/98, v záujme ochrany obchodných záujmov spoločenstva po tom, ako Česká republika jednostranne zvýšila dovozné clo na určité poľnohospodárske výrobky s pôvodom v spoločenstve, sa rovnakým spôsobom autonómne pozastavili koncesie uvedené v nariadení (ES) č. 3066/95; keďže Česká republika teraz zrušila dovozné clo na určité poľnohospodárske výrobky, čím sa znovu dosiahla vzájomnosť v zaobchádzaní; keďže opatrenia ustanovené v tomto nariadení sú v súlade so stanoviskom všetkých príslušných riadiacich výborov, PRIJALA TOTO NARIADENIE: Článok 1 Opatrenia uvedené v článku 1 nariadenia (ES) č. 703/98 sa týmto rušia. Článok 2 Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 1. júla 1998 Za Komisiu Franz Fischler člen Komisie [1] Ú. v. ES 98, 31.3.1998, s. 1. [2] Ú. v. ES 216, 8.8.1997, s. 1. [3] Ú. v. ES 328, 30.12.1995, s. 31. --------------------------------------------------
Úradný vestník L 076 , 13/03/1998 S. 0029 - 0030



Nariadenie Komisie (ES) č. 575/98 z 12. marca 1998 o vydaní dovozných povolení na ryžu a zlomkovú ryžu na základe žiadostí podaných podľa článku 2 odseku 2 nariadenia (ES) č. 327/98 (dodatočná tranža na január 1998) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Komisie (ES) č. 327/98 z 10. februára 1998, ktorou sa zriaďuje a ustanovuje správa niektorých colných kvót na dovoz ryže a zlomkovej ryže [1], a najmä na jeho článok 5 ods. 2, keďže článok 2 ods. 2 nariadenia (ES) č. 327/98 ustanovuje zriadenie dodatočnej tranže na vydávanie dovozných povolení na január 1998; keďže žiadosti o povolenia na túto dodatočnú tranžu sa podajú počas prvých 10 pracovných dní po nadobudnutí účinnosti nariadenia (ES) č. 327/98; keďže podľa článku 5 ods. 2 nariadenia (ES) č. 327/98 sa Komisia musí rozhodnúť do 10 dní odo dňa uzávierky pre oznámenie členských štátov o žiadostiach o povolenia, do akej miery môže žiadosti prijať a ustanoví množstvá uvoľnené podľa nasledujúcej tranže; keďže preskúmanie množstiev, na ktoré boli žiadosti podané, preukazuje, že povolenia sa vydajú na žiadané množstvá vynásobené, kde je to vhodné, percentuálnou zrážkou v súlade s ustanoveniami prílohy k tomuto nariadeniu, PRIJALA TOTO NARIADENIE: Článok 1 1. Dovozné povolenia na ryžu a zlomkovú ryžu voči žiadostiam podaným podľa článku 2 ods. 2 nariadenia (ES) č. 327/98 a oznámených Komisii sa vydajú na žiadané množstvá vynásobené, kde je to vhodné, percentuálnymi zrážkami uvedenými v prílohe k tomuto nariadeniu. 2. Množstvá k dispozícií podľa nasledujúcej tranže sú stanovené v prílohe k tomuto nariadeniu. Článok 2 Toto nariadenie nadobúda účinnosť dňom jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 12. marca 1998 Za Komisiu Franz Fischler člen Komisie [1] Ú. v. ES L 37, 11.2.1998, s. 5. -------------------------------------------------- PRÍLOHA Percentuálne zrážky uplatňované na žiadané množstvá a množstvá k dispozícií na nasledujúcu tranžu: i) množstvo uvedené v článku 2 ods. 2 bode i): pololúpaná a lúpaná ryža kódu KN 100630 Pôvod | % zrážky | Množstvo k dispozícií na tranžu na apríl 1998 (v tonách) | Thajsko | 0 | 7875 | ii) množstvo uvedené v článku 2 ods. 2 bode ii): zlomková ryža spadajúca pod kód KN 10064000 Pôvod | % zrážky | Množstvo k dispozícií na tranžu na júl 1998 (v tonách) | Thajsko | 0 | 28240 | Austrália | 75 | 6457 | Guyana | 0 | 8503 | Spojené štáty americké | 0 | 3641 | Iné štáty pôvodu | 90,7616 | 7240 | --------------------------------------------------
Official Journal L 018 , 23/01/1998 P. 0007 - 0007



NARIADENIE KOMISIE(ES) č. 152/98 z 22. januára 1998, ktorým sa ustanovujú podrobné pravidlá uplatňovania nariadenia Rady (ES) č. 2006/97 ustanovujúceho určité predpisy uplatňovania zvláštnych opatrení dovozu olivového oleja s pôvodom z Maroka KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 2006/97 z 9. októbra 1997 ustanovujúce určité predpisy uplatňovania zvláštnych opatrení dovozu olivového oleja s pôvodom z Maroka1, a najmä na jeho článok 4, so zreteľom na nariadenie Rady (ES) č. 3290/94 z 22. decembra 1994 o úpravách a prechodných opatreniach potrebných v oblasti poľnohospodárstva s cieľom uplatňovania opatrení uzavretých počas Uruguajského kola mnohostranných obchodných rokovaní2, naposledy zmenené a doplnené nariadením(ES) č. 1161/973, a najmä na jeho článok 3, keďže zníženie colnej sadzby, stanovené v článku 2 ods. 2 nariadenia (ES) č. 2006/97, sa uplatní pri každom dovoze olivového oleja, pri ktorom dovozca pri dovoze preukáže, že zvláštne vývozné clo je zohľadnené v dovozovej cene; keďže na účely uplatňovania horeuvedených opatrení je potrebné prijať ustanovenia pre dovozcu na preukázanie o úhrade príslušného cla vývozcovi; keďže nariadenie Komisie (ES) č. 2146/954, naposledy zmenené a doplnené nariadením (ES) č. 1163/975, týkajúce sa, inter alia, prechodnej úpravy zvláštnych opatrení pre dovoz olivového oleja s pôvodom z Maroka vymedzuje ustanovenia týkajúce sa uvedených opatrení; keďže uvedené ustanovenia by sa mali zrušiť s ohľadom na podrobné uplatňovacie pravidlá stanovené v tomto nariadení; keďže opatrenia ustanovené v tomto nariadení sú v súlade s Riadiacim výborom pre oleje a tuky, PRIJALA TOTO NARIADENIE: Článok 1 1. Opatrenia stanovené v článku 2 ods. 2 a 3 nariadenia (ES) č. 2006/97sa uplatnia pri každom dovoze, keď dovozca pri schválení vyhlásenia o uvolnení do voľného obehu preukáže, že zvláštne vývozné clo je zohľadnené v dovoznej cene a že dané clo bolo vývozcovi uhradené do výšky odpočítateľnej pri dovoze do spoločenstva, ako je stanovené v článku 2 ods. 2 príslušného nariadenia. 2. Preukazovanie na účely odseku 1 môže byť obsiahnuté v každom administratívnom, obchodnom alebo bankovom dokumente, ktorý je prijateľný pre colné orgány. 3. Na účely tohto nariadenia termín "vývozca" je osoba uvedená v osvedčení EUR.1 pre Maroko. Článok 2 Nariadenie (ES) č. 2146/95 sa týmto zrušuje. Článok 3 Toto nariadenie nadobudne účinnosť v deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 22. januára 1998 Za Komisiu Franz FISCHLER člen Komisie 1 Ú. v. ES L 284, 16.10.1997, s. 13. 2 Ú. v. ES L 349, 31.12.1994, s. 105. 3 Ú. v. ES L 169, 27.6.1997, s. 1. 4 Ú. v. ES L 215, 9.9.1995, s. 1. 5 Ú. v. ES L 169, 27.6.1997, s. 4.